Plateau

Plateau (Meseta) é un dos estados formantes da República Federal de Nixeria. 
Ten unha extensión de 30 913 km2 e limita polo norte co estado de Bauchi, polo leste e sueste co estado de Taraba, polo sur con Nassawara e polo oeste co estado de Kaduna. A súa capital é a cidade de Jos e a súa poboación cífrase nuns tres millóns e medio de persoas.

Plateau está considerado un dos estados con maior diversidade cultural e lingüística da xa diversa Nixeria. Nel fálanse cerca de 48 linguas. Entre as que teñen máis de 100 mil falantes, están o angas, o berom, o goemai, o kofyar, o mwaghavul, o ron e o tarok."Plateau State. People and Culture"  Web de Plateau State. Consultado o 29 de outubro de 2011.

Ao estar situado na zona central do país, no límite entre os territorios de maioría cristiá e o norte musulmán, Plateau foi escenario de violentos combates entre membros de ambas as faccións. En 2010, estes enfrontamentos deixaron un saldo de polo menos 500 mortos."Más de 500 muertos deja ataque de musulmanes a cristianos en Nigeria" La Jornada, 09/03/2010. Consultado o 29 de outubro de 2011.

 Historia 

O estado conformouse en 1926 como escisión da entón provincia de Bauchi (actualmente estado). Ao longo do século XX, mercé distintos acontecementos históricos, sufriu varias modificacións territoriais. A última delas tivo lugar en 1996, cando baixo o réxime militar de Sani Abacha, dispúxose que a parte occidental do territorio se separara para conformar o novo estado de Nassawara."The Birth of Plateau State"  Web de Plateau State  Consultado o 29 de outubro de 2011.

 Áreas de goberno local 

Este estado subdivídese internamente nun total de dezasete áreas de goberno local, a saber:

 Barkin-Ladi
 Bassa
 Bokkos
 Jos-East
 Jos-North
 Jos-South
 Kanam
 Kanke
 Langtang-North Langtang-South
 Mangu
 Mikang
 Panshkin
 Qua'an-Pan
 Riyom
 Shendam
 Wase

 Notas 

Categoría:Estados de Nixeria